Alive (o viva): 2008\nSummertime in Venezia\nSummertime (1955), és un film de David Lean, el primer que va fer fora del Regne Unit (i ja no va tornar-hi), protagonitzat per Katharine Hepburn (Bringing Up Baby) i Rossano Brazzi (The Barefoot Contessa). Venècia és la ciutat de la passió i la bellesa, l'escenari ideal per una relació de tremenda intensitat entre una dona nord-americana de mitjana edat, solitària, suposadament independent i auto-suficient, i un home italià, atractiu, passional i amant de la vida i l'amor.Ella, Jane, com a imatge del Quaker David Lean, és una dona que, per la seva reluctància a deixar-se anar als plaers de la vida, sembla venir d'un "background" protestant, reprimit i purità. Però a la seva edat, prop dels 50, decideix anar a Venècia. En busca de què? Del que mai ha experimentat ens els seus quasi 50 anys: la passió, l'amor per la vida, l'entrega total a una altra persona sense bloquejos mentals. A nivell conscient ella es convenç a sí mateixa que està cercant la "bellesa" exterior de Venècia a les places, canals i carrers, però ja des del principi, es pot intuir que ella, tota soleta, està cercant el veritable amor, allò que mai ha tingut.\nEll, Bernardo, ho sap, quan a San Marco la repassa amb la mirada (la me va escena preferida del film: com la mira amb desig fixant-se en el seu peu, embolicat amb una fina sandàlia, i la seva cama semicoberta per un vestidet vaporós d'estiu). Ell sap que ella el busca, que el necessita. I es troben. La delicadesa d'ella i aquest foc intern que la crema no passen desapercebuts per a Bernardo, i la força i passió per la vida d'ell no passen desapercebuts per a Jane.\nJane i Bernardo tornen a trobar-se quan ella veu una copa vermella (símbol tremendament sexual) a un aparador d'una botiga i vol comprar-la. Entra i pregunta pel preu. Un noi jovenet li demana d'esperar-se i apareix l'atractiu Bernardo. Ell la corteja com un mascle a la seva femella, i ella es desfà, resistint-se com pot, en un mar de nervis que encara alimenten més les ganes de Bernardo.\nElla es resisteix com pot als seus festejos, l'acusa de seductor i frívol, però ell la desitja massa com per deixar-la anar... Fins que ella atura la seva resistència i es deixa dur per la passió, per la vida, per la bellesa, i pel què és natural... Jane descobreix la veritable felicitat per primera vegada amb Bernardo.\nÉs un film meravellós, bellíssim i molt tendre. Jane, encara que tard, descobreix la veritable felicitat, i no ho oblidarà mai més. Bernardo també descobreix una dona magnífica, molt sensible i delicada, i de ben segur que no n'ha conegut, ni en coneixerà mai cap altra com ella. I quin millor escenari que la bella Venècia a l'estiu?\nCrec que a mi m'està passant el mateix...\nPosted by Cristina at 19:14 1 comment: Links to this post\nZimbabwe in horror\nAvui he llegit una notícia esgarrifosa. A Zimbabwe sembla ser que ha esclatat una epidèmia de còlera i porten arrossegant fam des de fa força temps. He vist una fotografia d'un noi sostenint una catifa, que tenia la seva família a casa, feta de la pell d'una vaca morta ja fa sis anys. Aquesta catifa, bullida i trossejada, serà el menjar que menjaran tota la família.\nQuan penso en els problemes que jo puc tenir, us asseguro que llegir aquest tipus de notícies am fan sentir vergonya, petita i miserable, i qualsevol problema que jo tingui no és absolutament res al costat d'això.\nPosted by Cristina at 21:55 4 comments: Links to this post\nDefinitely no god/s\nPer segona vegada faré honor a Mr Matthew Tree per la seva contri-bució a la lucidesa humana. No cal dir que estic un 1000 % d'acord amb les seves opinions en el seu últim llibre La vida després de Déu. Aniré més enllà, no són opinions només, sinó facts.\nJo tinc una experiència un pèl similar - guardant les distàncies- respecte a la "desaparició" de Déu (sempre partint ja de que no existeix) de la meva vida. Va ser durant la meva adolescència també. Igual que en Matthew, de petita, jo mai vaig fer massa intent d'interessar-me pel tema, ja que me l'havia d'empassar a l'escola (tampoc traumàticament) i mons pares tampoc eren molt pesats amb això, especialment mon pare. L'experiència de mon pare era considerablement hòrrida, havent passat la infància en un internat dels Escolapis a Puigcerdà (allà on aquest que no existeix va perdre la sabatilla, mostrant la gran àvia que tinc....).\nDoncs a l'escola teníem referències constants de Déu, però a casa meva tot era com una mica progre i mig hippy, així que ho vaig tenir fàcil per desempallegar-me aviat d'ell. Vaig anar uns anys a la parròquia més que res per fer una mica de vida social i conèixer nois (no el millor lloc, us ho asseguro). Aleshores sí que, com en Matthew, em vaig dir "Va Cristina, fes un esforç, ja que estàs a la parròquia, a veure de què va això...". Doncs res de res, vaig intentar mistificar una mica les meves experiències, i a més de lligar poc, Déu no va fer mai cap mena de senyals de vida, res.\nVa ser a l'institut quan ja la cosa va canviar radicalment. Una infància curiosa, una adolescència dura, experiències i observacions personals, unes àvies ràncies i enganxifosament catòliques, i les classes de filosofia del Jordi, em van fer veure clarament que això de Déu era un megatimo (com jo ja sospitava) i, com a gran adolescent rebel que vaig ser, m'hi vaig dilatar amb tots els ets i uts.\nQuan als 15 m'havia de confirmar, jo ja fèia temps que no combregava, i vaig decidir amb una consciència com mai he tingut que no em confirmava pas. Vaig escoltar la cerimònia atentament, mentre els meus amics eren confirmats, i em vaig dir "què bé, deslliurar-me de tot això, sóc lliure com una perdiu". Quina satisfacció que vaig sentir.\nAmb els anys he anat madurant i tinc una especial devoció per la lucidesa i la intel.ligència humanes, cosa que m'ha fet ennervar-me sovint davant de tanta obtusitat mental que hi ha pel món. També he après a passar d'això i a viure la meva vida amb tota la intesitat possible, cosa que fa que estigui en pau amb mi mateixa encara que vegi estupidesa per tot arreu.\nEn Matthew ha tocat un parell de temes que, essent ell anglès esperava que fes, un d'ells és l'Holocaust. Jo, des que visc a Londres, m'he interessat moltíssim per temes com la Segona Guerra Mundial, i l'any passat vam decidir anar a Polònia amb el Jordi. Vam visitiar Auschwitz I i Auschwitz II-Birkenau. Sense paraules. L'horror més horrible era davant meu, tot i que només vèia la buidor dels camps. Doncs, com bé diu en Matthew: Déu no existeix i l'Holocaust sí, i curiosament, aquest va estar recolzat totalment per, com a mínim, dues de les dos majors religions del món, el Cristianisme i l'Islam. Només per aquest motiu més val plegar veles. Està claríssim que això de Déu és una fal.làcia, el timo de l'estampeta, un farol.\nDèia que en Matthew havia tocat aquest tema com a anglès que és. Doncs sí, els anglesos tenen una visió encertadíssima de temes com l'Holocaust. També en Matthew, amb el seu català espectacular i meravellós de llegir, deixa anar aquest fantàstic regustet d'anglès culte i amb ganes de ser-ho quan exposa les mil i una desgràcies que la religió ha provocat, provoca i esperem que no provoqui per massa més temps.\nAixí que estic encantadíssima d'haver llegit un llibre que semblava que em sonava tot familiar... Sens dubte la documentació del llibre és esplèndida i il.lustra amb facts tot el que en Matthew Tree simplement pretén mostrar-nos sense tonteries i embalucs. És que tot plegat és tan obvi que fa cansat haver-se de repetir, oi Matthew?\nPosted by Cristina at 18:10 6 comments: Links to this post


Badalona enderrocarà part del Pont del Petroli pels danys després del temporal Glòria | Catalunya | EL PAÍS Catalunya\nL'Ajuntament ha anunciat que remodelarà la passarel·la perquè es pugui reobrir al públic abans de l'estiu\nBarcelona 21 FEB 2020 - 17:53\tCET\nEl Pont del Petroli, destrossat pel temporal. Quique García efe\nL'Ajuntament de Badalona haurà de derrocar la plataforma final del Pont del Petroli, que ha quedat "devastada" després dels estralls causats pel temporal Glòria al gener, tal com recomana l'informe tècnic encarregat pel Consistori. Ho ha explicat als mitjans el quart tinent d'alcalde, Rubén Guijarro, que ha assenyalat que la passarel·la del pont, un dels emblemes de la ciutat, podria en canvi estar oberta al públic abans de l'estiu.\n"El pont ha quedat molt devastat, sobretot a la part del darrere per la llosa de formigó que va saltar, cosa que ha fet que els pilars quedin en una situació molt maltractada i ha danyat sobretot la plataforma final", ha indicat. D'acord amb l'estudi, després que la borrasca trenqués el pont, cal esfondrar la plataforma final "per motius de seguretat", i tot seguit es duran a terme "simulacions en banyera i en piscina amb una maqueta" per intentar trobar una solució eficient.\nMentrestant, l'Ajuntament ha previst una partida de 482.000 euros per netejar el fons marí, en el qual hi ha dipositades bigues i material que es va desprendre de l'estructura, i poder reconnectar els pilars, la qual cosa permetrà reobrir la passarel·la.\nLa hipòtesi que es planteja l'Ajuntament consisteix a instal·lar una barana al final de la passarel·la que permeti que els ciutadans hi transitin fins que acabin els treballs de remodelació de la plataforma final. "De cara a l'estiu es podrà passejar pel Pont del Petroli per la zona de la passarel·la amb una tanca final i sense la plataforma", ha afirmat. Segons Guijarro, l'import necessari per dur a terme aquests treballs, que començaran quan tinguin els permisos necessaris de Capitania Marítima, ho assumirà el Consistori amb subvencions de la Diputació de Barcelona, l'Estat i la Generalitat.\nEl Pont del Petroli ja va quedar malmès el 2017, quan un temporal va deteriorar la plataforma final, de la qual es van desprendre la cornisa i la barana, tot i que aquella vegada la incidència va ser menor que la del gener passat. Per això, atès que no és la primera vegada que passa, s'està estudiant ara com unir les dues parts del pont perquè l'estructura no sigui tan "rígida" i que hi hagi menys possibilitats que futures tempestes tornin a fer-la malbé.\nEl pont, que s'endinsa 250 metres en el mar, es va construir el 1965 per descarregar petroli dels vaixells i actualment serveix de mirador de la localitat gràcies a la pressió veïnal, que va aconseguir evitar la seva demolició.


PER LA READMISSIÓ IMMEDIATA DE ÁNGEL MALDE\nEl passat dia 2 de Gener l'empresa Emte Service, empresa auxiliar del sector de la petroquímica tarragonina va acomiadar arbitràriament al treballador Ángel Malde, L'empresa al·lega per a acomiadar-lo “inassistència a l lloc de treball”, no obstant això l'autèntica raó per la qual acomiaden al company, no és que Ángel s'absentés del seu lloc de treball, sinó per ser un treballador molest per a l'empresa per les seves protestes constants i la denúncia judicial que el treballador té presentat contra l'empresa per “prestamismo laboral”.\nEl cas d’Ángel és un exemple més dels abusos que es cometen en les empreses auxiliars de la petroquímica, de la precarietat a la qual estan sotmesos milers de treballadors subcontracts que operen per a les companyies principals com un treballador més, però amb uns drets i unes condicions de treball molt inferiors.\nAixí mateix és un exemple de la necessitat d'una Secció sindical que agrupi a tots els treballadors de les empreses auxiliars de la petroquímica tarragonina que mobilitzi als treballadors contra la precarietat laboral i els abusos patronals. Per a protestar contra la situació dels treballadors de companyies i exigir la readmissió d’Ángel s'està organitzant una concentració a les portes de l'empresa. Així mateix vam demanar que tots els treballadors i delegats sindicals recolzecin aquesta lluita enviant resolucions exigint la readmissió d’Ángel Malde.\nEnvieu les resolucions al Fax: 934-734-912\ni al Correu electrònic: emteservice@grupoemte.com\nA l'atenció de Silvia Richarte, Responsable de Recursos Humans de Emte Services. Envieu còpia a xpuime@hotmail.com


L'ARC destina 812.296 euros a la prevenció i millora en la gestió de residus industrials\nL'Agència de Residus de Catalunya (ARC) ha atorgat un total de 812.296 euros, segons ha comunicat ahir la pròpia Agència, en matèria d'ajuts a les empreses en el marc de la convocatòria de subvencions per a l'execució de projectes de prevenció de residus, d'ecodisseny i de valorització interna de residus industrials. S'han aprovat 15 sol·licituds presentades per diferents empreses catalanes, que comportaran el desenvolupament d'iniciatives en el marc de la millora de la gestió dels residus industrials.\nEn concret, els objectius d'aquests projectes seran: 9 es destinaran a la prevenció de residus industrials, amb un import d'ajut atorgat de 505.988.80 euros; 2 estan relacionats amb l'ecodisseny, la millora dels productes i facilitar la incorporació d'estratègies d'ecodisseny que comportin una prevenció de residus en el seu cicle de vida global, tenen un import atorgat de 21.625,25 euros; 4 s'adrecen a la millora de la valorització interna dels residus industrials generats en el mateix procés productiu, per aquest concepte s'atorguen 284.682 euros. El pressupost consignat per aquesta convocatòria d'ajuts prové del fons de gestió del cànon de residus industrials, implantat l'any passat. Aquest és un impost ecològic que incentiva un comportament més respectuós amb el medi ambient i impulsa mesures de minimització i de valorització material dels residus. Aquest cànon és un instrument econòmic que contribueix al finançament del cost que comporta la implantació de la gestió sostenible dels residus industrials.\nUn vídeo publicat el 2013 amb motiu dels 20 anys de gestió de residus a Catalunya / ARC; YOUTUBE\nLa venda de paperetes per a la panera solidària d'Atendis recapta 12.800 euros\nLa xifra supera la de l'any passat, quan es van aconseguir 9.500 euros, i encoratja l'entitat a seguir amb la iniciativa\nEl sorteig de la panera solidària de la Fundació privada Atendis/APDP, s'ha dut a terme abans-d'ahir, resultant número guanyador el 474, venut al comerç sabadellenc Uniformes-Pro Elezos: la Fundació ha venut 5.120 paperetes, superant el número de les que es van vendre l'any passat, que van ser 3.800 tal i com va informar TITULARS.CAT (bloc de l'01/01/2015), de manera que la recaptació econòmica final també ha estat superior a la de l'any anterior, que va ser de 9.500 euros, arribant aquesta vegada als 12.800 euros. Els regals que inclou la panera s'han reunit en aquesta ocasió amb la col·laboració de més de 90 comerços col·laboradors, tal i com també va informar recentment TITULARS.CAT (bloc del 18/12/2015). A banda, també hi han col·laborant (i de manera molt rellevant) familiars, professionals i particulars.\nLa recaptació econòmica d'aquesta iniciativa permetrà als usuaris dels diferents centres que té Atendis el fet de poder realitzar un major nombre d'activitats i comprar equipament que millori la seva qualitat de vida. D'aquesta manera i havent arribat al quart any consecutiu de la iniciativa 'Més que una panera-La panera solidària d'Atendis', des de l'organització es mostren encoratjats a seguir amb la iniciativa de cara a l'any vinent. La família López, qui havia comprat el número afortunat, va rebre ahir al migdia la panera, de la qual va fer entrega la presidenta d'Atendis, la Dra. Joaquima Júdez, acompanyada del president de Sabadell Comerç Centre, Josep M. Porta. L'acte d'entrega es va fer a l'establiment comercial sabadellenc de roba masculina Xeviot, on la panera ha estat exposada des del passat 20 de novembre.\nD'esquerra a dreta: Josep M. Porta, la Dra. Joaquima Júdez i membres de la família López / ATENDIS\nL'ATM rebaixa el preu per als abonaments de les zones 2 a 6 i congela el de la resta de títols\nEl Consell d'Administració de l'Autoritat del Transport Metropolità (ATM), presidit pel conseller de Territori i Sostenibilitat de la Generalitat, Santi Vila, va donar llum verda el passat 23 de desembre a les noves tarifes dels títols de transport públic per a l'any 2016, que entraran en vigor el proper 1 de gener. Segons ha quedat aprovat, doncs, cap títol de transport incrementa el seu preu; de fet, es rebaixen els abonaments de la T-Mes, la T-Trimestre i la T-Jove de 2 a 6 zones i s'amplia fins als 14 anys inclosos la cobertura gratuïta de la T-12. Les tarifes dels títols propis de Rodalies de Catalunya també quedaran congelades. També s'ha aprovat que els usuaris intensius del sistema de transport i els usuaris amb títols socials no hauran d'abonar cap recàrrec per viatjar fins a l'Aeroport de Barcelona, per la qual cosa podran utilitzar la T-50/30, la T-Mes, la T-Jove, la T-Trimestre, la Targeta Rosa o la targeta T-4 sense cap canvi de preu en el títol, ni necessitat d'adquirir el bitllet suplementari. Per la seva banda, els turistes i usuaris poc intensius del sistema de transport disposaran d'un 'bitllet senzill aeroport' de Metro, no integrat, que incorpora un recàrrec en el preu per aquest servei. El preu d'aquest bitllet serà de 4,50 euros, que es distribueix en dos conceptes: el preu del bitllet senzill normal de 2,15 euros més un recàrrec de l'Aeroport de 2,35 euros. Els treballadors de l'Aeroport no hauran d'abonar aquest recàrrec.\nSegons expliquen fonts de l'ATM, les mesures tarifàries per a l'any 2016 adoptades pel Consell d'Administració són possibles gràcies a l'increment de viatgers que està experimentant des de mitjans de 2013 el sistema de transport públic (amb una previsió de tancar l'any 2015 amb 936,5 milions de viatges) i perquè Generalitat, Ajuntament de Barcelona i Àrea Metropolitana de Barcelona han acordat incrementar les seves aportacions al sistema tarifari integrat en un total de 7,95 milions d'euros l'any vinent, addicionals a l'increment d'aportacions establertes en el Pla Marc de finançament 2014-2031. Segons les mateixes fonts, el 2015 es consolida la recuperació de la demanda que es va iniciar durant el 2013. Així, fins aquest mes de novembre, el nombre de viatges a l'àmbit de l'ATM ha crescut un 2,5% fins assolir 861,3 milions, el que representa gairebé 21 milions de viatges més que en el mateix període de l'any passat. Amb dades de tancament del mes de novembre creixen els usuaris a tots els operadors, destacant en valors absoluts l'increment de metro (9,2 milions de viatges), i en valors relatius el dels autobusos interurbans (4,2%) i metropolitans (3,8%).\nEs rebaixen els abonaments de la T-Mes, la T-Trimestre i la T-Jove de 2 a 6 zones i s'amplia fins als 14 anys inclosos la cobertura gratuïta de la T-12 / ATM\nCap dels altres títols de transport incrementa el seu preu respecte de l'any anterior / ATM\nLes tarifes dels títols propis de Rodalies de Catalunya també quedaran congelades / ATM\nEnguany es consolida la recuperació de la demanda que es va iniciar durant el 2013 / ATM\nLluís Costa Gil, de la pastisseria Vallflorida, presenta 25 varietats artesanes de torrons\nEls ingredients d'una de les novetats més destacades són els seus famosos croissants de mantega i una barreja de diferents xocolates\nEl pastisser Lluís Costa Gil, de la pastisseria Vallflorida Xocolaters i guanyador del concurs estatal Millor Croissant Artesà 2015, ha continuat innovant de cara a aquestes festes, ara centrant-se en els torrons. Així, aquest Nadal ha presentat fins a 25 varietats amb les millors xocolates, elaboracions totalment artesanals i amb novetats com el torró de croissant: els ingredients són els seus reconeguts croissants de mantega (deshidradats i liofilitzats) i una barreja de diferents xocolates; pel que fa a la forma, no és la d'un torró convencional sinó la de la famosa peça de brioixeria d'origen francès.\nA la seva pastisseria artesanal, de Sant Esteve de Palautordera (Vallès Oriental), també es presenten altres novetats, com el torró de nibs de cacau (puntes de cacau pur) amb praliné d'avellana, el de poma confitada amb set espècies o el de cigaló. I continuen triomfant sabors innovadors creats els darrers anys com el torró de ratafia artesana del Montseny i nous semi torrades, el de 'mojito' (amb trufat de xocolata blanca, rom, llima i un toc de menta fresca), el de gintonic o el de xocolata blanca amb taronja semi confitada i un toc de Cointreau. El torró estrella de Vallflorida, però, continua sent el Toscano: tradicional postre de mel i ametlles amb base de xocolata negra 70% cacau. Els torrons de Vallflorida s'adapten als nous temps, amb formats més petits en forma de barreta rectangular o de mig cilindre per facilitar que tothom pugui tastar diferents sabors. Lluís Costa Gil (1987), format a l'Escola de Pastisseria de Barcelona i al costat de grans noms com Carles Mampel, de Pastisseries Bubó, o el mestre xocolater Lluís Morera, de Chocolates Brescó (originari de Benabarre), és el responsable de les noves propostes de Vallflorida. Amb 29 anys, suma una llarga experiencia com a docent i col·labora amb grans noms com Albert Adrià, del bar Tickets, a Barcelona. Alhora, Costa s'ocupa també de la divulgació de la pastisseria artesanal i comparteix les seves receptes creatives entre professionals i amateurs.\nRecepta del torró de poma confitada i espècies / VALLFLORIDA; YOUTUBE\nFormalitzat l'acord pel qual es durà a terme la fabricació d'una escúter elèctrica catalana\nLa Generalitat de Catalunya, l'Ajuntament de Barcelona i les empreses catalanes del sector de la moto Volta Motor Company, Scutum Logistic, Torrot Electric Europa i Rieju, han signat aquest passat dimecres al matí, a les dependències del Departament d'Empresa i Ocupació de la Generalitat, el conveni per a l'impuls del Consorci Industrial de Moto Elèctrica Catalana. Aquesta agrupació empresarial dels quatre fabricants de moto catalans neix amb l'objectiu de dissenyar i produir conjuntament una nova motocicleta urbana i elèctrica, tipus escúter, posicionada en un segment de mercat de gran demanda i amb perspectives de creixement. La Generalitat va presentar abans de l'estiu un avantprojecte a les empreses, proveïdors i agents del sector que dibuixava les línies principals d'aquest consorci i posava de manifest la viabilitat d'aquest projecte industrial, fruit del lideratge privat i la cooperació empresarial; en relació a aquesta iniciativa, que es porta posant en marxa, doncs, des de fa mesos ja va informar TITULARS.CAT l'agost passat (bloc del 03/08/2015).\nEs tracta d'una de les actuacions destacades de l'estratègia industrial desenvolupada pel Govern català, que coneixedor de les iniciatives empresarials actuals en aquest àmbit, té per objectiu unir les potencialitats dels agents de la cadena de valor d'aquest sector i contribuir al seu enfortiment i competitivitat. Segons el conseller d'Empresa i Ocupació, Felip Puig, "estem davant d'un repte i d'una oportunitat de país: amb l'experiència, la innovació tecnològica i la voluntat de guanyar dimensió. Estem en condicions d'obrir una nova etapa". Les quatre empreses han coincidit en destacar que Catalunya "té la tradició industrial en el sector de la motocicleta i, sobretot, el mercat, fet que ha de permetre tornar a liderar aquest sector", amb un projecte "capdavanter a Europa". També han apuntat la "bona relació entre les empreses, amb una mentalitat oberta" i el suport de l'Administració pública. Aquest consorci privat contempla la creació d'una nova companyia i una marca sota la qual es comercialitzarà la motocicleta. Es preveu la creació de 30 nous llocs de treball entre directius, enginyers, mecànics, operaris i administratius amb l'objectiu d'arribar a produir un mínim de 10.000 escúters l'any i iniciar la comercialització del vehicle el 2017. La motocicleta tindrà una potència similar a la d'un escúter de 125 cc i comptarà amb dues motoritzacions possibles, llantes de 16 polzades, òptiques tipus LED, seient per guardar el casc, i tindrà un preu de venda al públic d'uns 4.000 euros, inclosa la bateria.\nEl conseller Felip Puig i la regidora de Mobilitat de l'Ajuntament de Barcelona, Mercedes Vidal (a la taula, tercer i quarta respectivament d'esquerra a dreta) acompanyats de representants de les empreses signants durant la formalització de l'acord i presentació del projecte que s'impulsa / GENCAT.CAT\nCodorníu i el xef Paco Pérez s'alien per tal d'innovar en el sector del cava\nLa marca Codorníu, dedicada al sector cava i segons ha comunicat el passat dia 14, ha escollit un dels xefs més innovadors del país, Paco Pérez, per tal de fer un pas més en l'evolució dels seus caves: el cuiner, amb cinc estrelles Michelin, col·laborarà durant dos anys amb els enòlegs de la marca en un projecte d'I+D que té com a objectiu revolucionar el món del cava aplicant-hi l'esperit creatiu i innovador present a l'alta cuina del nostres país. La maquinària creativa dels equips de Paco Pérez i de Bruno Colomer, el cap d'enologia de Codorníu, s'uniran en diverses sessions de treball. L'aliança de Codorníu amb el xef també es visualitzarà en actes promocionals de la marca i dels seus nous productes. I també es notarà a Miramar, el restaurant de Paco Pérez a Llançà, reconegut amb dues estrelles Michelin. Allà, el xef crearà un menú especial on els caves de Codorníu seran l'eix inspirador de la proposta gastronòmica.\nPaco Pérez i Bruno Colomer treballaran junts a la cuina, al celler i a les vinyes. Però el seu principal "banc de proves" serà el Celler Jaume, el racó més antic de la casa Codorníu, on van sorgir les primeres ampolles de cava de la història i, alhora, on actualment s'experimenta amb el més nou. Es tracta del centre d'investigació de l'equip d'enologia de Codorníu. Actualment, acull més de 10 projectes d'investigació, tots amb l'objectiu final de millorar la qualitat del cava i seguir buscant l'excel·lència per al consumidor. Durant les primeres jornades, que s'iniciaran a principis de 2016, els dos equips analitzaran procedències, processos d'elaboració, tècniques pròpies de l'enologia i la gastronomia, incloent una anàlisi sensorial de tots els caves de la casa Codorníu. Un cop realitzat aquest exhaustiu treball, es començaran a gestionar els projectes, que possiblement veuran la llum a partir de l'any 2017. Els resultats de la seva recerca han de servir per acostar el món del cava al món gastronòmic a nivells encara per explorar i per descobrir sinèrgies que apropin encara mes l'univers Codorníu al consumidor. Paco Pérez, un dels màxims exponents de la cuina d'avantguarda i, des d'ara, xef creatiu de Codorníu, creu que col·laborar amb el celler "és un privilegi i una oportunitat d'experimentar i crear nous projectes enològics que sedueixin encara més els amants de la bona cuina i del cava". Per a Bruno Colomer, "treballar amb Paco Pérez a quatre mans és una nova aposta per la innovació i l'avantguarda. A Codorníu no entenem el cava sense gastronomia, i estem emocionats de comptar amb l'experiència d'un dels millors xefs del país per seguir innovant en aquest terreny".\nEl xef Paco Pérez i el cap d'enologia de Codorníu, Bruno Colomer / CODORNÍU\nEl consistori de Palau-solità i Plegamans destina uns 13.000 euros al Pati Lúdic de Nadal\nCom en els darrers anys, l'activitat preveu atreure entre 4.000 i 5.000 visites al llarg dels tres dies que durarà\nEl Pati Lúdic de Nadal, que organitza cada any l'Ajuntament de Palau-solità i Plegamans, obre les seves portes el proper dilluns, 28 de desembre, i fins al dimecres 30: El pressupost que hi dedica l'Ajuntament és d'uns 13.000 euros i s'espera que atregui entre 4.000 i 5.000 visites al llarg dels tres dies, com en els darrers anys. L'activitat ocuparà les dues naus del Pavelló Municipal d'Esports Maria Víctor i romandrà obert fins dimecres, els tres dies en horari de 10.30h a 13.30h i de 17.00 a 20.00h. L'entrada és gratuïta. Dues propostes destaquen especialment, segons fonts del propi Ajuntament, com a novetats d'aquest Pati Lúdic: d'una banda, l'espectacle de titelles 'Contes de gel, de l'Àrtic a l'Antàrtida' que oferirà Teia Moner el dimecres 30 a les 18.00h: l'actriu i titellaire palauenca proposa un viatge ple de màgia a les regions més fredes del planeta amb uns personatges que depenen del glaç per sobreviure; d'altra banda, les persones que visitin el Pati Lúdic durant el matí del dimarts 29 podran recórrer un circuit de sensibilització envers les discapacitats: és una activitat que du a terme Creu Roja per conscienciar sobre les sensacions i les dificultats quotidianes de les persones que conviuen amb una discapacitat.\nMiquel Rovira, regidor d'Esports de l'Ajuntament, considera que el Pati Lúdic "és un servei per a la ciutadania perquè ofereix activitats enriquidores a infants, joves i famílies durant aquestes vacances". I és que l'oferta d'oci, esport i cultura del Pati Lúdic és ben variada. Una de les naus estarà més enfocada a un públic adolescent i jove; l'altra, a nens i nenes. Entre altres atractius, hi haurà inflables, tallers, circuits, jocs simbòlics i educatius, esports com el futbol, tennis taula, tir amb arc, Scalextric o un rocòdrom, que és una de les novetats d'enguany. Tot plegat, amb servei de guarda-roba i un espai familiar on els infants poden deixar-hi els adults i jugar sense haver d'estar-ne pendents. Des de l'Ajuntament, i a través del regidor Rovira, s'anima a la ciutadania "a gaudir del Pati Lúdic i s'agraeix el voluntariat que col·labora en l'organització d'aquest esdeveniment, com el Casal de la Gent Gran, que es fa càrrec del guarda-roba, el grup de gimnàstica Activa't +60, que ajudarà a controlar que no se superi l'aforament permès i altres tasques, i a un grup d'estudiants de l'Institut Ramon Casas, que s'encarrega del taller de maquillatge".\nTeia Moner oferirà l'espectacle de titelles 'Contes de gel, de l'Àrtic a l'Antàrtida' / TEIA MONER\nEl CRAG rep per primera vegada la distinció de Centre d'Excel·lència 'Severo Ochoa'\nEl Centre de Recerca en Agrigenòmica (CRAG) ha aconseguit per primera vegada el reconeixement com a Centre d'Excel·lència 'Severo Ochoa', segons ja es va avançar mitjançant un comunicat des del propi centre el passat 28 d'octubre, quan dos dies abans s'havia formalitzat la proposta de concessió provisional d'aquesta distinció. El reconeixement s'ha confirmat del tot divendres passat en publicar-se la resolució definitiva. El CRAG està ubicat al campus de la Universitat Autònoma de Barcelona (UAB) i és un consorci format per l'Institut de Recera i Tecnologia Agroalimentàries (IRTA), la pròpia UAB, la Universitat de Barcelona (UB) i el Consejo Superior de Investigaciones Científicas (CSIC).\nVisita al CRAG per part d'alumnes de l'IES Pere Calders,\ninstitut de secundària ubicat també al campus de la UAB / CRAG\nPer al CRAG aquesta distinció, que concedeix la Secretaria d'Estat d'Investigació, Desenvolupament i Innovació del Ministeri d'Economia i Competitivitat, suposarà rebre un total de 4 milions d'euros en els propers 4 anys i és el resultat d'una rigorosa avaluació basada en una sèrie de requisits de qualitat i nivell d'excel·lència científica de les investigacions que s'hi realitzen. Els centres 'Severo Ochoa' destaquen tant per la notorietat internacional de les contribucions científiques que realitzen, com per la seva capacitat innovadora i la seva intensa relació amb el sector empresarial i són, a més, centres de referència a nivell mundial capaços d'atraure talent internacional. Juntament amb el CRAG, els altres dos centres distingits per primera vegada són el Basque Center on Cognition, Brain and Language, i l'Institut de Ciència de Materials de Barcelona, del CSIC.\nL'Ajuntament de Cerdanyola del Vallès posa en marxa un web de transparència municipal\nEl consistori de Cerdanyola del Vallès, segons es va informar ahir mitjançant comunicat del propi Ajuntament, ha posat en marxa un portal de transparència municipal, a través del qual la ciutadania tindrà accés a tota la informació pública del govern de la localitat. El nou portal web, que s'anomena Cerdanyola Transparència, respon precisament, segons es destaca des del propi Ajuntament, a un dels compromisos essencials d'aquest govern: facilitar l'accés a la informació, rendir comptes amb la ciutadania i complir amb la Llei 19/2014, del 29 de desembre, de transparència, accés a la informació pública i bon govern.\nAl portal de transparència, en un inici, la ciutadania podrà informar-se de com es gestionen els diners públics (pressupost, liquidacions, contractes, convenis, etc.) i també conèixer com s'articula i organitza l'Ajuntament i els seus responsables (govern, ple, comissions, consells, juntes de govern, etc.). L'objectiu del govern municipal és complir amb tots els indicadors establerts per entitats de referència internacional en matèria de transparència. Les dades que incorpora i incorporarà cada apartat seran objecte d'actualització periòdica. S'incorporaran nous àmbits i més dades a mesura que estiguin disponibles. El govern municipal vol que el portal de transparència sigui una potent eina de relació amb la ciutadania i que aquesta col·labori per tal de millorar-lo dia a dia.\nCaptura de pantalla del web de transparència posat en marxa per l'Ajuntament de Cerdanyola del Vallès / AJ. CERDANYOLA DEL VALLÈS\nEl consultori d'Adolescents.cat rep 4.749 consultes al llarg de l'any 2015\nEls responsables d'aquest web presenten el llibre El consultori, tot el que no t'atreveixes a preguntar als pares\nAssistents a la presentació del llibre / GENCAT.CAT\nEl consultori sobre alimentació, sexualitat i psicologia adreçat a adolescents i que des del 2013 impulsen conjuntament Adolescents.cat i la Direcció general de Joventut del Departament de Benestar Social i Família, ha rebut aquest any un total de 4.749 consultes. Un recull de totes aquestes qüestions es pot trobar al llibre El consultori, tot el que no t'atreveixes a preguntar als pares, que divendres passat han presentat, a Barcelona, a La Casa del Llibre de Rambla Catalunya, els responsables del portal Adolescents.cat: Ernest Codina, Roger Carandell i Núria Codina, acompanyats del director general de Joventut, Toni Reig, i de tres actors de la sèrie televisiva Merlí, concretament, Candela Antón, Marcos Franz i Pau Poch: tots plegats han compartit amb el públic assistent alguns dels dubtes més habituals durant l'adolescència. El llibre El consultori, tot el que no t'atreveixes a preguntar als pares, editat per l'editorial La Galera, no s'adreça només als joves i adolescents. També és un manual per a pares i mares, familiars o mestres que interaccionen amb els joves dia a dia. Per tal d'afavorir la consulta s'hi inclou un índex temàtic per a poder trobar de manera ràpida les respostes als dubtes plantejats pels adolescents.\nEl consultori, tot el que no t'atreveixes a\npreguntar als pares / GENCAT.CAT\nEl portal Adolescents.cat rep gairebé 2 milions de visites al mes que corresponen a més de 500.000 usuaris únics, i quasi 9 milions de pàgines vistes al mes, segons dades de Google Analytics. Així mateix, aquest espai digital és el tercer mitjà amb més pàgines vistes de Catalunya, segons l'OJD. El consultori compta amb l'assessorament de personal expert d'entitats referents en el món dels joves com InterPersonal (especialitzada en psicologia, benestar i salut), l'Institut d'Estudis de la Sexualitat de la Parella, l'Associació Contra l'Anorèxia i la Bulímia i la Fundació Imatge i Autoestima. Els experts d'aquestes associacions són els responsables d'elaborar les respostes pedagògiques i rigoroses a les qüestions plantejades per joves i adolescents. Normalment, es tracta de preguntes vinculades a l'afectivitat, a l'autoestima i la imatge d'un mateix, a la sexualitat o bé a la salut i l'alimentació, que es plantegen molts joves però que no s'atreveixen a preguntar o a compartir obertament. El consultori també inclou fins a 160 articles didàctics que donen respostes més completes i detallades i tenen en compte la idiosincràsia dels adolescents. Aquests articles han tingut 1,1 milions de visites també al llarg de l'any. Així mateix, el consultori té un espai setmanal als canals adherits a la Xarxa Audiovisual Local (XAL), per tal que els continguts també arribin a pares, mares i altres professionals que tractin amb aquestes temàtiques.\nEl Congrés dels Diputats queda fragmentat però a la cambra alta el PP manté la majoria absoluta\nLa irrupció de Podem i de Ciutadans erosiona el bipartidisme al Parlament espanyol\nLes negociacions es fan necessàries per tal de formar Govern i no anar a nous comicis\nLes eleccions generals d'ahir han donat com a resultat un ja previst escenari fragmentat al Congrés dels Diputats però, en canvi, una majoria absoluta al Senat per part de l'actual partit al Govern, el PP, que ocuparà 124 dels 208 escons de la cambra alta: una majoria absoluta que ja ha tingut en els darrers quatre anys en aquesta cambra però amb 12 representants més. Són quatre les formacions destacades al nou Congrés, fet que consolida una erosió del bipartidisme, com ja es va començar a percebre a les passades eleccions municipals: el PP, que guanya les eleccions però es queda amb 123 escons, perdent, doncs, la majoria absoluta de la qual ha gaudit a la passada legislatura; el PSOE, que queda en segon lloc amb 90 escons, obtenint els seus pitjors resultats en uns comicis generals; Podem, que entra per primer cop i ho fa amb 69 escons (entre els 42 pròpiament de Podem, els 12 obtinguts per En Comú Podem, els 9 de Podem-Compromís i els 6 de Podemos-En Marea-ANOVA-EU); i Ciutadans, que també entra per primer cop i ho fa amb 40 escons. La nova configuració dels 350 escons de la cambra baixa que queda després del 20D fa del tot necessàries a partir d'ara les negociacions entre formacions per tal, primer de tot, de formar Govern, cosa que si no es fa podria ben bé abocar a unes noves eleccions.\nLa participació ha sigut del 73,20% (68,94% a les eleccions del 2011), s'han comptabilitzat un total de 226.994 vots nuls (0,90% del total) i 187.766 en blanc (0,75% del total). El PP ha obtingut un suport de 7.215.530 vots (28,72%); PSOE, 5.530.693 (22,01%); Podem (comptant-hi la marca principal i la resta de candidatures afins), 5.189.333 (20,66%); i Ciutadans, 3.500.446 (13,93%). Pel que fa a la resta de formacions que han obtingut representació al Congrés: ERC, obté 9 escons, amb 599.289 vots (2,39%), sent els millors resultats que assoleix en unes generals de la present etapa democràtica; Democràcia i Llibertat, la nova marca de Convergència Democràtica de Catalunya, obté 8 escons, amb 565.501 vots (2,25%); el PNV, n'obté 6, amb 301.585 vots (1,20%); Izquierda Unida torna a mínims històrics de representació, quedant-se amb 2 diputats, amb 923.105 vots (3,67%); i Coalición Canaria, es queda amb 1 diputat, havent obtingut 81.750 vots (0,33%). Entre els que es queden fora de l'arc parlamentari destaquen UPyD, BNG i Unió Democràtica de Catalunya, aquesta última obtenint encara pitjors resultats que a les passades eleccions catalanes del 27S.\nA l'esquerra, els resultats electorals al Congrés; a la dreta, els resultats al Senat / MINISTERI DE L'INTERIOR\nLa Generalitat de Catalunya culmina la celebració dels 20 anys de la seva presència a Internet\nEl 4 de setembre de 1995 es va publicar per primer cop el web Gencat: la Generalitat de Catalunya iniciava així la seva presència a Internet i des d'aleshores el seu web s'ha anat modificant, tant en contingut com en forma, amb la finalitat d'adaptar-lo a les necessitats de la ciutadania, les empreses i les administracions. Per tal de culminar els actes de celebració d'aquesta efemèride el Govern català ha presentat dijous, en un acte a Barcelona, al Palau Robert, la Guia web gencat, un manual d'ús que recull totes les directrius que han de complir les iniciatives web de la Generalitat per ajustar-se al disseny corporatiu de la institució. L'acte de presentació ha estat presidit pel director d'Atenció Ciutadana i Difusió, Ignasi Genovès, i ha comptat amb la presència d'una nombrosa mostra de professionals de la Generalitat i de proveïdors externs que treballen en l'elaboració de webs per a l'Administració.\nCoincidint també amb el vintè aniversari de la primera web de la Generalitat, el Govern ha completat la renovació del gestor de continguts i del disseny del portal gencat.cat, en un procés de transformació que s'ha realitzat durant dos anys. Segons ha destacat a l'acte del Palau Robert el Coordinador de Continguts i Innovació de Direcció General d'Atenció Ciutadana i Difusió, Jordi Graells, es tracta d'un disseny "clar, net i sobri" que "té en compte l'experiència de l'usuari" i és "accessible des de qualsevol dispositiu mòbil". Durant aquests anys, els webs de la Generalitat han anat evolucionant per respondre a l'experiència de l'usuari-ciutadà, perquè ha simplificat la seva relació amb l'Administració i li ha facilitat cada cop més l'accés mòbil a continguts i serveis des de qualsevol entorn o context. Al llarg d'aquest any, s'han comptabilitzat més de 100 milions de visites acumulades al conjunt de més de 350 webs de la Generalitat de Catalunya i quasi vuit milions de visites al portal d'entrada gencat.cat, unes xifres que, segons Graells, posen en relleu la dimensió dels webs de la Generalitat i la importància dels serveis que ofereixen als ciutadans.\nL'acte de presentació al Palau Robert ha estat presidit pel director d'Atenció Ciutadana i Difusió, Ignasi Genovès (al centre de la foto, darrere del balcó dalt de les escales), i ha comptat amb la presència d'una nombrosa mostra de professionals de la Generalitat i de proveïdors externs que treballen en l'elaboració de webs per a l'Administració / GENCAT.CAT\nEuroRAP analitza per catorzè any l'accidentalitat a la xarxa viària catalana\nEl risc alt augmenta un 1% respecte de l'últim estudi\nEls accidents greus i mortals disminueixen un 1,9%\nL'estudi anual d'avaluació de carreteres EuroRAP ha estat novament elaborat pel RACC juntament amb altres automòbil clubs europeus membres de la Federació Internacional de l'Automòbil (FIA). L'estudi, que el propi RACC ha presentat dimarts passat a Barcelona en roda de premsa a la seva seu central, ha analitzat per catorzena vegada l'accidentalitat a la xarxa viària catalana, i per tal de fer-ho ha comptat amb la col·laboració del Servei Català de Trànsit i el Departament de Territori i Sostenibilitat de la Generalitat de Catalunya, així com de la Diputació de Barcelona. Enguany EuroRAP conclou que el tram de la B-502 entre Vilassar de Mar i Argentona és el de més risc d'accident a Catalunya, cosa que en els darrers tres anys havia estat la BV-2041, tal i com havia informat TITULARS.CAT (bloc del 22/12/2014). Així mateix l'informe també apunta que: els accidents greus i mortals han disminuït a Catalunya en un 1,9%; també a la baixa es troba la mobilitat global amb una disminució d'un 1,8% (durant el 2015 s'ha constatat ja un augment de la mobilitat); aquestes variacions comporten que el risc pràcticament no ha variat (-0,05%) en el global de la xarxa analitzada per EuroRAP; els quilòmetres de risc molt alt representen un 16% del total de la xarxa analitzada; per altra banda, el risc alt ha augmentat un 1% respecte l'últim estudi, però s'ha reduït un 10% en els últims 6 anys; els quilòmetres amb un índex molt baix i baix, han pujat del 38% fins al 47% del total en els últims 6 anys; la demarcació amb major percentatge de quilòmetres de risc alt i molt alt és Lleida amb un 39,8% (3,3 punts més que el trienni 2011-2013), mentre que Tarragona és la que menys en té amb un 16% (4,7 punts menys que l'any el trienni 2011-2013).\nEuroRAP realitza un mapa geogràfic sobre el risc d'un conductor de patir un accident mortal o greu als trams de la xarxa viària, en funció de la intensitat de vehicles que hi circulen i la llargada del tram, tot fent servir dades dels darrers tres anys (2012, 2013 i 2014). Per tant, la metodologia de treball no contempla l'actual repunt d'accidentalitat que està tenint lloc a Catalunya durant el 2015. Informar els usuaris i a les administracions públiques EuroRAP també analitza la distribució de l'accidentalitat que es produeix a les carreteres catalanes, assenyalant els trams de via on hi ha una concentració més elevada d'accidentalitat per quilòmetre. En aquesta línia, EuroRAP també analitza la concentració d'accidents de moto i ciclomotor per km, així com de vehicles pesants. L'objectiu final és que l'usuari disposi d'una guia de risc de la carretera per on circula i així pugui adaptar la seva conducció a les condicions de la via. La xarxa analitzada per EuroRAP consisteix en 6.343 km de xarxa viària catalana que representen el 52% del total (12.094 Km). Aquesta xarxa es divideix en 423 trams sota estudi. A la xarxa analitzada per EuroRAP té lloc el 92% de la mobilitat total en carretera de Catalunya. A la xarxa analitzada per EuroRAP té lloc el 78% dels morts i ferits greus en carretera de Catalunya. L'anàlisi dels trams té en compte la mitjana de tots els accidents greus i mortals dels darrers tres anys (2012, 2013 i 2014). EuroRAP és un consorci europeu que relaciona l'accidentalitat (morts i ferits greus) que es dóna en un tram concret amb la seva intensitat mitjana de trànsit diari (IMD). L'estudi persegueix la millora de la seguretat viària en carretera i a Catalunya es publica cada any des del 2002. EuroRAP ha adaptat la metodologia d'anàlisi que han creat els tres països líders en l'estadística de seguretat viària a Europa: Gran Bretanya, Suècia i Holanda. De fet, des del 2002 més de 25 països europeus l'han aplicat per analitzar 240.000 Km de carreteres, i fins i tot es realitzen estudis als Estats Units o Austràlia amb els mateixos criteris d'EuroRAP. Des de l'any passat, EuroRAP va redefinir els llindars de risc amb la finalitat d'alinear-se amb el nou objectiu europeu de reducció del 50% la mortalitat per accidentalitat de trànsit per al 2020.\nMapa del risc d'accidentalitat en la xarxa primària de carreteres a Catalunya (2012-2014) / EURORAP\nAtendis posa a la venda 10.000 números per al sorteig de la seva panera solidària\nPer quart any consecutiu, la Fundació Privada Atendis/APDP torna amb la iniciativa 'Més que una panera-La panera solidària d'Atendis', amb la qual es busca l'obtenció de recursos en benefici de les persones amb discapacitat intel·lectual a les quals atèn als centres de la pròpia Fundació: en total s'han posat a la venda 10.000 números, amb els quals es pretén recaptar 25.000 euros; en l'anterior edició se'n van recaptar 9.500, tal i com va informar TITULARS.CAT (bloc de l'01/01/2015). La panera que s'ha omplert gràcies a la col·laboració desinteressada de comerços, empreses, particulars, i familiars i treballadors de la Fundació. Enguany s'ha comptat amb el suport de més comerços i amb major qualitat dels regals i productes. Més de 90 comerços col·laboradors, doblant pràcticament el número respecte el de la 1a edició, on n'hi havia 50. De la mateixa manera que l'any passat, Atendis ha rebut el suport de l'Associació Sabadell Comerç Centre, fet que ha permès involucrar a un major nombre d'establiments de Sabadell en la campanya.\nAparador de la panera / ATENDIS\nLa panera original està exposada, igual que l'any anterior, a l'establiment Xeviot, dedicat a la venda de moda masculina i ubicat al Pg. Manresa, 32 de Sabadell: hi és des del passat 20 de novembre i restarà expsada fins el proper 28 de desembre, data del sorteig davant notari, del qual en sortirà un únic guanyador: el resultat es publicarà al web de l'entitat, al propi web de la panera, als centres d'Atendis, als comerços col·laboradors i als mitjans de comunicació locals. Alguns dels regals que inclou aquesta panera són: un viatge per a dues persones a una capital europea, una bicicleta, una smart TV, un ordinador portàtil, una bicicleta, una tauleta, un dron, una cafetera Dolce Gusto, una videoconsola Wii U, productes gastronòmics, productes culturals i cosmètics. Segons un comunicat d'Atendis del passat 24 de novembre, la venda de números, que tenen un cost de 2,5 euros cadascun i que es poden adquirir fins el diumenge 27 de desembre, es du a terme a diversos comerços de Sabadell, mitjançant la pàgina web http://mesqueunapanera.atendis.cat i també, als centres de l'entitat organitzadora. A més, s'han pogut adquirir el passat cap de setmana en el marc de la Fira de Santa Llúcia, on també es podran adquirir demà i demà passat.\nEnllaçats per la Llengua valora positivament la seva tasca realitzada durant l'any 2015\nAquesta plataforma reclama celeritat a les institucions dels territoris de parla catalana per tal de vertebrar un espai audiovisual comú\nLes entitats membres de la plataforma Enllaçats per la Llengua (ExLL) han celebrat dissabte passat el plenari anual d'aquesta agrupació: l'acte s'ha celebrat a Castelló de la Plana, a les dependències d'una de les associacions integrants, STEPV. Els membres assistents a la trobada, que a més ha tingut lloc en el marc del 83è aniversari de les Normes de Castelló, han valorat com a positiva la tasca realitzada per la plataforma durant l'any 2015 i criden "a continuar sumant forces i fent activitats en xarxa per tal d'aconseguir una veritable unitat d'acció en defensa de la llengua catalana". En aquest sentit des d'ExLL es creu que s'ha de seguir amb accions de caràcter descentralitzat arreu del domini lingüístic, com a la passada reunió de maig a Perpinyà, on es donà suport a les escoles catalanes de la Catalunya Nord en el context de la Bressolada.\nExLL també ha valorat positivament la campanya d'adhesions per a la reobertura de RTVV i per a la reciprocitat dels canals en llengua catalana dins d'un espai audiovisual comú. Demà i demà passat precisament una altra de les entitats integrants, STEI, ha programat a Palma de Mallorca unes jornades amb motiu d'aquesta iniciativa. De fet, la plataforma ExLL té previst d'ampliar el suport a aquesta reivindicació i poder encetar una sèrie de reunions amb representants dels governs i institucions oficials de Catalunya, País Valencià, Illes Balears, Aragó, Andorra i l'Alguer. També es volen realitzar accions descentralitzades relacionades amb aquesta reivindicació de cara a la propera Diada de Sant Jordi. ExLL demana, doncs, celeritat a les institucions dels territoris de parla catalana per aquesta causa, amb la convicció que els canvis polítics del passat mes de maig han d'ajudar a una percepció més favorable d'aquestes qüestions. Després de la reunió, Maria Antònia Font (STEI) ha llegit a la Plaça de Santa Clara de Castelló (on hi havia fira d'entitats) el Manifest per un Espai de Comunicació en Català. A la tarda, els integrants d'Enllaçats, van participar a la manifestació per la Diada de la Normes de Castelló, convocada per l'entitat Castelló per la Llengua, i que serveix de reivindicació en l'ús del valencià. A la reunió plenària han assistit les següents entitats: STEPV, Amics de la Bressola, Moviment Franjolí per la Llengua, STEI, Intersindical Valenciana, USTEC-STEs-IAC, Acció Cultural Països Catalans, Poble Lliure, Plataforma pel Dret a Decidir-PV, ACL el Tempir, Assemblea de Mestres i Professors en català IB i Enllaçats No Acatem. S'han excusat per no poder assistir les entitats Intersindical-CSC, FOLC i Plataforma pel Dret de Decidir.\nMembres d'ExLL al plenari de dissabte passat / ExLL\nGrans èxits i obres de petit format es combinen a la propera temporada del CAET\nLa nova programació teatral s'adreça a diferents públics\nEl CAET dóna suport un any més al festival poètic Elixir\nUna Giornata Particolare, de La Perla 29, iniciarà la\ntemporada el proper 17 de gener / CAET\nEl Centre d'Arts Escèniques de Terrassa (CAET) va presentar ahir la seva nova temporada teatral per als mesos de gener a juny de 2016. L'acte, que ha tingut lloc al Teatre Principal de Terrassa, ha comptat amb la presència de Pep Pla, director del CAET, Jordi Flores, regidor de cultura de l'Ajuntament de Terrassa, i la responsable de La Xarxa de Terrassa, Marta Huguet. La nova programació, variada, de qualitat i contemporània, està pensada per a diferents públics. Entre les obres de la nova programació s'hi troben grans èxits de l'escena teatral catalana. Des de l'adaptació que ha fet La Perla 29 d'Una Giornata Particolare, amb Pablo Derqui i Clara Segura, passant per l'aplaudida Marits i Mullers, d'Àlex Rigola, adaptació del guió de Woody Allen, o La Plaza del Diamante, la versió de Joan Ollé de la novel·la de Mercè Rodoreda, amb la gran Lolita Flores en el paper de Colometa. També les comèdies Top Model, amb Pep Cruz, Anna Azcona i Jordi Coromina o Bits, l'últim espectacle d'El Tricicle. La nova temporada també té en compte els més petits i ofereix una programació especial per tal de gaudir del teatre en família. En col·laboració amb La Xarxa de Terrassa, el CAET presenta les següents propostes: Alícia al país de les meravelles, Contes amagats, Hansel i Gretel i La mongetera màgica.\nL'última creació del ballarí Pere Faura:\nSin baile no hay paraíso / CAET\nEl CAET també completa la seva línia de creació contemporània i llenguatges multidisciplinars amb la coproducció i estrena de Bad Translation de la 'performer' Cris Blanco, i l'última creació del ballarí Pere Faura, Sin baile no hay paraíso. A la Sala Maria Plans, hi haurà alguns espectacles de petit format com ara Aula Brecht, amb el vallesà Òscar Intente i entorn l'autor alemany Bertolt Brecht; Ragazzo, de Lali Álvarez i amb Oriol Pla, que rememora i denuncia l'assassinat de Carlo Giuliani i els aldarulls de Gènova l'any 2001 durant la cimera del G8; i Lampedusa, una obra sobre la immigració que ens arriba de la mà de la companyia emergent terrassenca Punt i Seguit Teatre. Un any més, i ja en seran tres, el CAET dóna suport a l'Elixir: el festival poètic de Terrassa impulsat per l'actriu local Rosa Boladeras. Els protagonistes de l'Elixir són poetes i músics i l'objectiu, omplir de bellesa carrers, terrats, jardins i balcons. D'altra banda, La Micro Arts Escèniques de Terrassa, la mostra del panorama escènic de la ciutat, arriba a la tercera edició aplegant diversos creadors que presentaran els seus treballs en format microescènic.\nAula Brecht és un espectacle d’un sol actor, de petit format i d’una hora de durada / CAET\nEl Tricicle presenta Bits / CAET\nEs presenta públicament l'associació de comerciants Sant Quirze Comerç\nDijous passat es va presentar públicament l'associació de comerciants Sant Quirze Comerç (SQC). A l'acte de presentació, que va tenir lloc al Celler de la Masia de Can Barra de Sant Quirze del Vallès, la presidenta de la nova entitat, Jennifer Andrés, va explicar que la junta basarà la seva gestió en tres pilars fonamentals: transparència, treball i il·lusió. La nova entitat, recolzada per una seixantena de comerços del poble i sense cap vinculació amb altres associacions de comerciants del municipi passades o presents, vol agrupar les comerços i empreses de serveis de Sant Quirze amb l'objectiu de potenciar i enfortir el comerç urbà de proximitat. Vuit empresaris de diferents àmbits formen la junta directiva de l'associació.\nDistintiu dels comerços associats a la\nnova entitat / SQC\nLa presidenta de SQC, afirmà que "Sant Quirze disposa d'una oferta comercial de qualitat i variada, on el client pot trobar de tot i a bon preu, ara és moment de potenciar-la i donar-la a conèixer, per això SQC té previst un programa de dinamització". L'associació, constituïda formalment el passat 3 de novembre, ha presentat el seu projecte d'actuació, que inclou propostes i actuacions com tornar a organitzar la Mostra de Comerç, entre d'altres. Sant Quirze Comerç vol que tothom a l'associació s'hi senti representat, per això es crearan tres sectorials: comerç, restauració i empreses de serveis. Jennifer Andrés també va declarar que "la creació d'aquesta nova associació respon a la voluntat d'aconseguir una unió de botiguers i comerciants forta per dinamitzar i potenciar un comerç al poble tal com cal". La presentació pública de l'entitat, segons valoració de la pròpia associació, va estar tot un èxit, amb un públic molt predisposat a associar-se i la voluntat de sumar-se en aquest nou projecte, què beneficiarà a comerciants i clients de Sant Quirze.\nAssistents a la presentació / SQC\nL'ICD posa en marxa #trenquemestereotips\nLa iniciativa proposa que els adults aprofitin el temps de joc amb infants per tal de transmetre'ls valors d'equitat de gènere\nL'Institut Català de les Dones (ICD) va posar en marxa el passat dia 3 la iniciativa #trenquemestereotips, una actuació de sensibilització a les xarxes socials que convida a prendre consciència de la importància del temps de joc per tal d'educar els infants en els valors de l'equitat entre homes i dones. La presidenta de l'ICD, Montse Gatell, ha explicat que "amb #trenquemestereotips proposem que les festes nadalenques siguin un moment per reflexionar sobre què volem que aprenguin els més petits de la família i que cadascú faci una revisió sobre allò que transmet quan juga amb un nen o una nena, o bé quin missatge estem donant amb els regals que fem a una i l'altre". La divulgació electrònica i en vídeo de les imatges i missatges es farà a través de les xarxes socials, on es convida a tothom a que s'impliqui en la no transmissió d'estereotips sexistes a través del joc i les joguines i a mostrar creativament la seva adhesió a aquesta idea amb missatges i/o fotografies a Facebook, Twitter i Instagram amb l'etiqueta #trenquemestereotips.\nUn dels cartells de la iniciativa / ICD\nSegons Gatell, "cal ser coherents amb el futur que imaginem per a ells i elles. Iniciem-los en una realitat on dones i homes desenvolupin tot el seu potencial com a persones en tots els àmbits de la vida, on es respectin les seves diferències i es relacionin com a iguals". La iniciativa #trenquemestereotips consta de quatre imatges que combinen joguines carregades d'estereotips de gènere amb els eslògans 'M'agrada disfressar-me de fada ninja'; 'M'agrada arreglar les coses amb una mica màgia'; 'M'agrada que el meu peluix faci de migcampista'; 'M'agrada carregar la cuineta al camió', que criden l'atenció i conviden a la reflexió sobre la superació d'estereotips a través dels missatges següents: els jocs són importants per ajudar les criatures a desenvolupar el seu potencial, jugant ens formem, adquirim valors i comportaments; no hem de condicionar les criatures a uns determinats jocs pel fet d'haver nascut nen o nena, deixem enrere els estereotips sexistes; jugant, tots hem de poder desenvolupar la tendresa, la valentia, la sensibilitat, la iniciativa o la fortalesa; construïm un futur on dones i homes respectem les nostres diferències i ens relacionem com a iguals. #trenquemestereotips també es difon en suport cartell a través dels municipis, els Serveis d'Informació i Atenció a les Dones, les escoles, llars d'infants, centres comercials i biblioteques, entre altres. Els materials de la iniciativa estan disponibles a través del web de l'ICD.\nL'Associació de Panniers ja compta amb uns 300 membres inscrits\nDes que es va crear aquest passat l'estiu, l'Associació de Panniers, en relació a la qual ja va informar TITULARS.CAT (bloc del 29/08/2015) ha rebut de manera constant peticions de persones interessades a formar-ne part: a hores d'ara, i segons dades facilitades abans-d'ahir l'altre per l'entitat, la xifra d'associats se situa al voltant dels tres-cents. L'Associació, pionera en la difusió de la cultura del pa, pretén sensibilitzar, especialment als establiments gastronòmics, que tenir cura en el tracte i servei del pa, tasca que correspon al rol del pannier o expert en pa, acaba aportant l'excel·lència i satisfacció total del comensal a taula.\nA través de newsletter que s'aniran enviant als associats i, sobretot, mitjançant cursos regulars de pannier, els socis tenen l'oportunitat de rebre els coneixements i formació necessària per tal de certificar-se com a tal i exercir-ne les funcions. Justament, aquests dies els socis han rebut les primeres informacions de les moltes que els arribaran regularment amb novetats, conceptes, presentacions i idees per aplicar en el seu maneig del pa, convidant-los també a aportar-hi el seu toc de creativitat. A la majoria dels socis els ha impulsat a inscriure's el fet que compten amb un 50% de descompte en els cursos formatius que promou l'Associació de Panniers, de temàtica variada: per ara, el web de l'entitat n'anuncia un de contextual titulat “El pa en la gastronomia”; un de pa sense gluten i un específic sobre entrepans, per aprendre a elaborar entrepans gourmet. L'Associació impulsa així la formació en un sector com el gastronòmic que necessita renovar-se cada dia i en un àmbit concret com és el pa, moltes vegades abandonat a taula. Des de la Junta Directiva consideren que és el moment de donar valor a un producte a primera vista tan bàsic com el pa.\nReportatge audiovisual de TITULARS.CAT en el qual es fa referència a la professió de pannier, explicada pel seu propi creador: Francesc Altarriba / TITULARS.CAT; YOUTUBE\nL'empresa Open Camp formarà part del comitè organitzador de B-Travel\nOpen Camp, que està promovent el primer parc d'entreteniment esportiu del món obert a tothom i en relació a la qual ha informat recentment TITULARS.CAT (bloc del 06/12/2015), ha estat convidada a participar com a membre del comitè organitzador del nou saló B-Travel, que es farà a Fira de Barcelona del 17 al 19 d'abril del 2016, al recinte de Montjuïc. L'empresa, segons ha informat abans-d'ahir en un comunicat, ajudarà a definir el nou saló del turisme que, després de 23 anys, canvia de rumb per tal d'orientant-se a les experiències viatgeres. La direcció d'Open Camp formarà part de dues comissions: la B-Adventure i la B-Happy. La primera, vol promocionar la oferta d'experiències vinculades a l'esport, la natura i l'aventura; mentre que la segona, engloba els viatges en família i amb amics, les escapades romàntiques, de 'wellness', etc. Open Camp compartirà taula amb el Centre d'Estudis Turístics (CETT), centre adscrit a la Universitat de Barcelona i entitat sòcia del parc de l'esport Open Camp Europe.\nRemarcant la confiança del director de B-Travel, Jordi Clos, des d'Open Camp s'explica que es treballarà per tal d'aportar tots els coneixements de l'empresa en benefici de la nova etapa que obre el saló. Així mateix, es buscaran establir sinergies amb el recinte de Montjuïc i el parc de l'esport, Open Camp Europe atesa la proximitat entre els dos espais. B-Travel és el renovat Saló Internacional del Turisme a Catalunya, de Fira de Barcelona, i presentarà propostes especialitzades en turisme familiar, enogastronòmic, cultural, nàutic, rural, d'aventura, entre altres opcions, que oferiran les destinacions de proximitat i més de 50 països i regions de tot el món; a l'edició d'enguany, el 68% els assistents van decidir les seves vacances al saló. Hi van haver 29.500 visitants amb 1.060 expositors que van genera més de 3.175.000 d'impactes.\nRecinte que ocuparà el futur Open Camp Europe / OPEN CAMP\nEls preus del torró artesanal es mantindran entre els 35 i 49 euros/quilo a Barcelona província\nEl gremi presidit per Elies Miró apunta que durant aquest Nadal es vendran a Catalunya al voltant d'1,02 milions d'unitats de torró artesà\nTorrons artesans / GREMI DE\nPASTISSERIA DE BARCELONA I\nLes pastisseries de la província de Barcelona presenten aquest Nadal nous torrons artesans (acabats de fer, sense conservants ni colorants artificials) amb sabors innovadors i es preveu que, durant les festes nadalenques d'aquest 2015, es vendran unes 610.000 barres de torró artesà de pastisseria a nivell provincial, al voltant d'un 1% més que l'any passat, i a tot Catalunya es preveu que es venguin al voltant d'1,02 milions d'unitats de torró artesà: són dades facilitades abans-d'ahir pel Gremi de Pastisseria de Barcelona i província, entitat des de la qual, a més, es detalla que en els productes d'enguany s'hi introdueixen begudes i licors, com ara els còctels, el cava o els tes; fruites com la mandarina, els gerds o el mango; i fruits secs no habituals en els torrons. Segons el propi Gremi, els preus dels torrons artesans es mantindran entre els 35 i 49 euros per quilo". El president de l'entitat i pastisser de Castellterçol, Elies Miró, destaca que "el client es preocupa cada cop més per allò que menja i sap valorar un producte artesà, acabat de fer i elaborat només amb ingredients naturals d'alta qualitat. Un torró fet com abans però amb nous sabors del segle XXI".\nDes del mateix Gremi s'explica que el volum de vendes de torrons artesans es concentra entre el 20 i el 25 de desembre, tot i que la temporada va des de principis de desembre fins al 7 de gener. La previsió també és optimista pel que fa a altres especialitats, com el tronc de Nadal, que es consumeix principalment entre el 22 i el 26 de desembre, i els de Cap d'Any, de venda majoritàriament els dies 31 de desembre i 1 de gener. Una altra especialitat nadalenca que creix en vendes és el panettone, d'origen italià, i que ha entrat amb força a les pastisseries catalanes. A banda, les pastisseries de Barcelona continuaran oferint els grans clàssics d'aquestes dates (i encara els més venuts): el de crema cremada, de Xixona, els torrons trufats i els de praliné.\nKidnelis crea Sac, una joguina que ensenya als infants de més de dos anys a vestir-se sols\nLa firma Kidnelis, de l'empresa Sabadell Shop, ha posat a punt en les darreres setmanes la seva última creació: Sac, un nino de tela en forma de motxilla que és una joguina educativa amb la qual s'ensenya als infants més grans de dos anys a vestir-se sols i que es pot utilitzar com a peluix dels més petits. El nino consta de dos botons (els ulls), una cremallera (la boca), dues cintes adherents i dos cordons per a les sabates i va acompanyat d'un conte de tapes dures, molt resistent per als usuaris més petits i disponible en quatre idiomes: català, castellà, francès i anglès.\nSegons declaracions de la seva creadora, Neus Salomó, especialitzada en educació infantil i primària, Sac "potencia la motricitat fina dels infants a partir dels dos anys, que és quan estan preparats per a aprendre a cordar-se els botons de la bata, fer servir la cremallera o obrir i tancar les tires adhesives. Més endavant, podran intentar lligar els cordons o fer llaços, unes activitats més complexes, però útils de per vida". Amb aquest joc educatiu, els més petits de la casa poden guanyar en autonomia personal i aprendre nous conceptes, alhora que es diverteixen. Des de la marca creadora es detalla també que Sac té un disseny atractiu i divertit i unes mides ideals perquè les criatures puguin manipular-lo amb seguretat i confiança. A més de Sac, la firma també comercialitza el joc de taula Kidnelis, en relació al qual ha informat TITULARS.CAT (blocs del 23/09/2015 i del 16/05/2015) i que permet millorar la lectoescriptura amb bon humor i creativitat a partit dels sis anys.\nVídeo explicatiu de la joguina / KIDNELIS; YOUTUBE\nLes accions educatives de la DG d'Afers Religiosos es quadrupliquen en els darrers dos anys\nDes de setembre del 2013 a aquest mes de desembre la Generalitat de Catalunya, a través d ela seva Direcció General d'Afers Religiosos, ha programat 72 activitats formatives amb l'assistència total de 2.529 persones, i s'han organitzat 12 visites a centres de culte: tot plegat significa que l'activitat educativa d'aquest organisme s'ha quadruplicat en aquest període. La DG d'Afers Religiosos, amb la finalitat de dotar d'eines per tal de garantir la gestió pública de la diversitat religiosa amb criteris de qualitat i l'exercici de la llibertat religiosa, té dissenyat un pla de formació en matèria de diversitat religiosa, amb el qual preveu quatre línies d'actuació: formació bàsica adreçada al personal al servei de les administracions públiques catalanes; formació a mida en matèries específiques sobre gestió de la diversitat religiosa adreçada a administracions i col·lectius professionals; sessions de divulgació i bones pràctiques; i formació per a entitats religioses.\nAquest pla que es porta a terme precisament des del setembre de l'any 2013, recupera les actuacions de formació realitzades amb anterioritat però incorpora elements que permeten donar major assistència a les demandes del territori i de les diferents institucions. Així doncs, s'han ampliat els col·lectius als quals s'adreça l'esmentat pla (per exemple professionals de relacions laborals, joventut, educació en el lleure, etc.) i s'han ofert activitats complementàries, com ara les visites a centres de culte, la qual cosa acosta l'alumnat a la realitat de les entitats i confessions religioses presents a Catalunya.\nUna jornada organitzada per la DG d'Afers Religiosos el novembre de l'any passat i que va tenir lloc a l'Escola d'Administració Pública de Catalunya / GENCAT; YOUTUBE\n▼ de desembre 2015 (31)\nL'ARC destina 812.296 euros a la prevenció i millo...\nLa venda de paperetes per a la panera solidària d'...\nL'ATM rebaixa el preu per als abonaments de les zo...\nLluís Costa Gil, de la pastisseria Vallflorida, pr...\nFormalitzat l'acord pel qual es durà a terme la fa...\nCodorníu i el xef Paco Pérez s'alien per tal d'inn...\nEl consistori de Palau-solità i Plegamans destina ...\nEl CRAG rep per primera vegada la distinció de Cen...\nL'Ajuntament de Cerdanyola del Vallès posa en marx...\nEl consultori d'Adolescents.cat rep 4.749 consulte...\nEl Congrés dels Diputats queda fragmentat però a l...\nLa Generalitat de Catalunya culmina la celebració ...\nEuroRAP analitza per catorzè any l'accidentalitat ...\nAtendis posa a la venda 10.000 números per al sort...\nEnllaçats per la Llengua valora positivament la se...\nGrans èxits i obres de petit format es combinen a ...\nEs presenta públicament l'associació de comerciant...\nL'Associació de Panniers ja compta amb uns 300 mem...\nL'empresa Open Camp formarà part del comitè organi...\nEls preus del torró artesanal es mantindran entre ...\nKidnelis crea Sac, una joguina que ensenya als inf...\nLes accions educatives de la DG d'Afers Religiosos...\nMama Mandawa i Rick's Diner presenten Wild On Whee...\nA punt de complir-se els 100 anys del pas per Vila...\nHuawei se suma al projecte del parc de l'esport Op...\nLa CE investiga formalment el tracte fiscal que a ...\n310 estudiants d'ESO de Barcelona assisteixen a l'...\nL'exposició fotogràfica 'Inicis', del col·lectiu I...\nEdicions Lapuigvertina publica un calendari amb lo...\nActuavallès organitza diversos actes de suport a l...


Lluís Sabadell Artiga - Participants Liberisliber\nParticipants: LLUíS SABADELL ARTIGA - Girona, 1974\nÉs llicenciat en Belles Arts per la Universitat de Barcelona i Màster en estudis comparats de Literatura Art i Pensament per la Universitat Pompeu Fabra. L’any 2015 crea l’editorial Cuscusian*s amb la que publica jocs d’art, llibres creatius i contes-objecte. Ha creat i publicat obres pròpies com “El joc de LAND ART”, “COMB. Poema Visual Infinit”, “Les Aventures del Sr. Embut”, “INA. Creador d’històries” i altres co-creades com “noHaiku. Creador de minipoesies”, “Quadern 3615. 11 accions a partir de Joan Miró” i “BARRRROC. Un quadern per escoltar la música barroca italiana amb uns altres ulls”. Cuscusian*s ha estat guardonat amb el Premi Nacional d’Artesania en la modalitat Impulsa 2017 que concedeix la Generalitat de Catalunya.\nA més Sabadell Artiga està especialitzat en Art i Ecologia i en processos de co-creació. L’any 2013 va fundar CoCreable, un projecte que ajuda a escoles, empreses i organitzacions a resoldre reptes col·lectivament mitjançant una metodologia de co-creació desenvolupada per ell mateix a partir de l’experiència amb diversos projectes d’innovació social.\nÚltima actualització: 24-08-2018\nLluís Sabadell Artiga (traducció)


treballar | BonDia Diari digital d'Andorra.\nInici / treballar\nImatge de les pistes d’esquí del Principat durant aquesta temporada d’hivern.\nDl., 03/05/2021 - 02:55\nEls monitors d’esquí s’uneixen per treballar pel futur de la professió\nL’Associació Andorrana de Monitors d’Esquí (AAME) i els monitors d’EMAP es van reunir la setmana passada per començar a treballar en les propostes que han de garantir un futur per a aquesta professió. Això passa per modificar la legislació que afecta el col·lectiu.\nLlegir més sobre Els monitors d’esquí s’uneixen per treballar pel futur de la professió\nDc., 20/01/2021 - 03:00\nLes cònsols d’Andorra la Vella, Conxita Marsol, i la Massana, Olga Molné, es van comprometre a treballar conjuntament amb la plataforma Andorra ens mou, contrària al telefèric del pic del Carroi, a mesura que es vagi disposant dels estudis encarregats per les corporacions.\nLlegir més sobre Marsol i Molné es comprometen a treballar amb els opositors al giny\nEls manifestants fent sonar les claus i demanant poder treballar.\nDv., 13/11/2020 - 12:13\nMés d’un centenar de persones clamen per la reobertura dels bars davant del Govern.\nLlegir més sobre “No volem almoina, volem treballar”\nUna edició anterior de la Setmana de cinema espiritual.\nDc., 04/11/2020 - 12:07\nLa 9a Setmana de cinema espiritual arriba en format digital a les aules per treballar els valors\nAlumnes de diferents cursos dels tres sistemes educatius participen en la 9a Setmana de cinema espiritual (Cinema amb valors) que organitza la delegació d’ensenyament del Bisbat d’Urgell conjuntament amb els professors de religió.\nLlegir més sobre La 9a Setmana de cinema espiritual arriba en format digital a les aules per treballar els valors\nL'Ekaterina està disposada a treballar d'infermera o ajudant en el que faci falta.\nDl., 20/04/2020 - 13:48\nL'Ekaterina Smolentseva és una resident russa que és infermera. Ha provat de convalidar el seu títol, però per ara no ha pogut. Tot i així, s'ha ofert per treballar i ajudar en la crisi sanitària de la Covid-19. Lamenta, però, no haver obitngut resposta.\nLlegir més sobre “No entenc perquè porten gent de fora a l’hospital i als que estem aquí no ens diuen res”\nDs., 11/04/2020 - 22:04\nLa prestació per als pares que no puguin treballar per tenir cura dels fills serà retroactiu i es podrà tramitar telemàticament\nEl Govern ha aprovat avui el reglament regulador del permís retribuït extraordinari per tenir cura dels fills a càrrec durant el període d’emergència sanitària per la Covid-19 i demà es publicarà al BOPA.\nLlegir més sobre La prestació per als pares que no puguin treballar per tenir cura dels fills serà retroactiu i es podrà tramitar telemàticament\nLes primeres sessions de treball conjuntes ja s’han iniciat per analitzar els fluxos urbans a Andorra.\nDt., 12/11/2019 - 02:50\nActua Innovació ha establert un acord de col·laboració amb Carto, una de les millors empreses del món en anàlisi i visualització de dades espacials, que permetrà, mitjançant múltiples fonts de dades, sumar-se al projecte que estudia el comportament dels turistes a Andorra.\nLlegir més sobre Carto treballarà amb Andorra en projectes de turisme i mobilitat\nEl ministre de Salut Joan Martínez Benazet ha reconegut que "és una prioritat per aquest govern, en aquest inici de legislatura treballar amb el reglament de la Llei d'òrgans i teixits com també el de les voluntats anticipades"\nLlegir més sobre El ministre de Salut reconeix que és una prioritat treballar per confeccionar el reglament de la Llei d'òrgans i teixits\nEl ministre portaveu, Èric Jover, en la roda de premsa celebrada ahir.\nDj., 13/06/2019 - 03:55\nEl Govern comença a treballar en la creació d’un institut de l’habitatge\nEl ministeri d’Afers Socials, Habitatge i Joventut ja ha començat a treballar en la creació d’un institut de l’habitatge, un ens que haurà d’aportar dades sobre el sector immobiliari i solucions als problemes que es presentin. Segons va explicar el ministre portaveu, Eric Jover, per definir la seva estructura s’analitzarà les millors experiències dels països de l’entorn.\nLlegir més sobre El Govern comença a treballar en la creació d’un institut de l’habitatge\nLlegir més sobre L’A vol treballar amb el privat per desestacionalitzar el turisme\nVa estudiar a Andorra, té la família aquí i dues ofertes de treball. Amb tot, no podrà treballar ni viure al país perquè va ser condemnat l’any 2017 per conduir sota els efectes de l’alcohol.\nLlegir més sobre Amb família i feina a Andorra però sense poder-hi viure ni treballar


AQU Catalunya publica el document Eines per a l'adaptació dels ensenyaments a l'EEES\nEn el context del projecte pilot, AQU Catalunya va crear un grup de treball format per professors universitaris de les diferents àrees i graus amb l'objectiu d'elaborar documentació pràctica que pugui ser útil als ensenyaments que participin en les proves pilot i, posteriorment, a totes les titulacions quan l'adaptació sigui obligatòria.\nEl resultat del treball d'aquest grup és el document Eines per a l'adaptació dels ensenyaments a l'EEES, dirigit tant als responsables de les titulacions com a grups de professors que participen en el pla pilot, i que pretén ser una referència en l'establiment de procediments per a la recollida de les evidències que han d'aportar les titulacions en el procés d'acreditació en el marc del pla pilot d'adaptació de titulacions a l'EEES. Aquestes eines, que no s'han de prendre com a normativa sinó com a orientació, permeten un alt grau de flexibilitat, atès que poden ser aplicades, amb modificacions específiques, tant per les titulacions de grau com per les de màster.\nEl contingut del document s'articula en dos apartats diferenciats:\nEl pla docent de l'assignatura. En aquest apartat es proposa un protocol per formalitzar el pla de l'assignatura dins el pla de formació d'una determinada titulació. Dins el pla docent de l'assignatura es consideren dos nivells d'especificació:\nGuia docent: on s'exposen els elements mínims que es consideren imprescindibles per tal que esdevingui un document de divulgació pública.\nProgramació d'activitats: on es concreten les activitats d'aprenentatge que l'estudiant ha de dur a terme per assolir els objectius formatius.\nL'anàlisi i el seguiment de l'activitat formativa . En aquest apartat es proposen unes mostres de protocols per recollir informació sobre diferents aspectes:\nEl perfil de l'alumnat\nL'activitat i la dedicació de l'alumnat\nLa percepció de l'alumnat\nValoració de l'activitat d'aprenentatge\nValoració del suport tutorial\nValoració dels mecanismes d'avaluació dels aprenentatges\nValoració del desenvolupament de competències\nValoració de la dimensió pràctica del currículum\nValoració general del pla d'estudis\nLa percepció del professorat sobre:\nLa preparació, la motivació i el treball de l'alumnat\nEl suport i el desenvolupament (formació) professional\nPer a l'elaboració d'aquestes eines, s'han utilitzat diversos documents de referència de programes docents i guies d'assignatures de les universitats catalanes; també models d'enquestes tant de les mateixes universitats com d'altres de l'Estat espanyol i de l'estranger.


"Entrenar al primer equip és un somni" - Xiulet Final\nImatge d’un partit del seu equip\nQuin balanç fa de les primeres tres setmanes de pretemporada de l’equip?\nAquestes primeres setmanes són molt importants per nosaltres. Entrenador nou, una base de l’equip que sí que segueix de l’any passat però amb noves incorporacions fa que entre els jugadors s’hagin d’aclimatar, s’han de conèixer, ens han de conèixer a nosaltres, una nova manera d’entrenar, una nova manera de jugar que no és ni millor ni pitjor que l’anterior, i estem en aquest procés de coneixença, encara. Si que valoro molt positivament el fet que és un grup molt treballador, molt humil, em dóna la sensació que són bona gent (això s’haurà de comprovar quan avanci el temps), però la sensació que tenim és positiva respecte a ells; de moment estem gaudint, encara que és un període en el que encara estàs en construcció i les coses no acaben de sortir com un desitja.\nCom s’estan adaptant els nous fitxatges?\nCreiem que bé. A nivell de convivència hem detectat que hi ha bon ambient entre ells, que conviuen bé, que entre els nois no hi ha cap tipus de gelosies, en quan a que uns venen i altres es mantenen; en el sentit dels que han vingut portats pel nou entrenador ja seran els que jugaran segur, ells van veient que han de conviure un any sencer i que és important que aquesta convivència sigui sana per poder construir alguna cosa que realment sigui, no un grup, sinó un equip; un grup són tots els que juguen i un equip és alguna cosa molt més forta; això és el que pretenem construir.\nEn el pla personal, com es sent en el seu nou paper dins el club?\nBé, jo en el Manresa he fet gairebé de tot. Vaig entrenar a l’Infantil a divisió d’honor, primera vegada que la ciutat tenia un infantil a aquesta categoria, fa just 10 anys. Vam quedar sisens. Per circumstàncies vaig marxar al Nàstic, de coordinador del futbol base, després a la selecció catalana, després a l’Espanyol, a la Dam, al Castelldefels… però sempre he donat un cop de mà aquí al club; m’han demanat fer xerrades als entrenadors, sempre he donat un cop de mà. L’any passat, en José Luis em va proposar que tornés. Em feia il·lusió; era una cosa que em xocava, jo mai havia deixat d’entrenat, sempre ho havia fet, i veure’m fora de les banquetes era una cosa que no sabia com ho portaria, i ho vaig portar bastant malament; ho trobava molt a faltar; jo tot el dia estic fent futbol: com a professor a la Federació Catalana, soc professor de futbol, a vegades dono classes a la universitat, estic tot el dia parlant de futbol, però no és el mateix parlar-ne que saltar al camp. Quan va sorgir la possibilitat d’entrenar el juvenil B, m’ho vaig prendre amb molt entusiasme, em va motiva molt. Hi havia gent que em deia que, havent estat amb la Selecció Catalana, a tercera divisió, a l’Espanyol molts anys, com et motivarà portar un juvenil de primera? Doncs per mi era igual d’important que el que porto ara, el que passa és que ara la veritat és que compleixo un somni; quan vaig entrar a entrenar el juvenil al 2006, un directiu, en Paco Mesa, em va dir: tu seràs algun dia entrenador del primer equip. Les circumstàncies han portat a que aquest any ho sigui i a mi em fa moltíssima il·lusió.\nQuan va arribar al Manresa, va pensar en la possibilitat d’entrenar el primer equip?\nNo, no m’ho vaig platejar perquè, tot i que em feia il·lusió, hi havia en Dani Andreu i estava fent un molt bon treball. Amb cinc anys, la veritat és que ha tornat a ser un equip de referència en el futbol català, es va quedar a les portes de pujar a tercera divisió dos anys seguits i jo pensava, home, millor que aquí on estarà? Seguirà segur. A més, des del club hi havia la intenció que seguís, en cap moment el club li va dir que no ho fes. Per tant, el més lògic és que seguís però ell va dir que volia provar noves aventures, noves experiències, provar noves coses,. Aleshores el club m’ho va proposar, en José Luís i l’Enric m’ho van demanar i els vaig dir que sí al moment; per la meva part no hi havia massa amb què pensar perquè em feia il·lusió de veritat.\nQuina proposta futbolística veurem amb Dani Fernández al capdavant?\nSempre les propostes parteixen dels jugadors. Jo he tingut bastant llibertat a l’hora de decidir qui em volia quedar i qui volia incorporar dins de les limitacions de pressupost que té el club. No som un equip amb un pressupost molt alt, però tampoc baix. Som un club que deu estar entre el 8 i el 14 pel que fa a pressupost, no està malament. Jo vaig viure una situació a tercera on no tenia pressupost, no hi havia diners i directament no cobràvem ni els jugadors ni nosaltres, així que aquí està molt bé. Però si que m’agrada portar la iniciativa al joc, és el joc que a mi m’agrada, és el joc que he portat a terme els últims anys que he entrenat. M’agrada portar la iniciativa, m’agrada que l’equip sigui valent, que vulgui ser protagonista, entenent que tot això es fa per guanyar, és a dir, no ho faig per una qüestió estètica ni romàntica, això és esport i s’ha d’intentar guanyar amb les armes que tenim, però aquestes ens acostaran molt més a la victòria. Soc conscient que aquest és un procés que necessita temps, perquè construir sempre és molt més difícil que destruir, així que necessitarem temps. Tan de bo aquesta tarda ja diguin que l’equip s’assembla a tot el que dic, però igual tardem més. De moment, estem en aquest període de creixement. El que si que vaig observant és que els jugadors es van convencen, cada cop més, d’on els volem portar.\nTornem a l’aspecte col·lectiu. A dia d’avui la plantilla està tancada o hi ha alguna posició que es pretén reforçar?\nAl 95% si, el que passa és que aquest dies, són dies de molt moviment. Hi ha jugadors que estaven a equips de tercera divisió, que veuen que no tindran els minuts que desitjaven i demanen marxar i se’t van oferint. El que si que tenim clar és que s’han d’adaptar al pressupost que tenim, i que ha de ser algú que millori al que tenim. Si és per portar algú que complementi, no, preferim fer-ho amb els nois del juvenil perquè entenem que també és una qüestió important. Si aconseguim que molts juvenils es vagin incorporant progressivament al primer equip, també aconseguirem un grau d’identificació més alt amb la ciutat. Si la ciutat veu arribar els seus xicots al primer equip, també s’identificaran molt més, vindrà més gent. Si apareix un jugador que marqui les diferències i que s’ajusti al pressupost, estarem oberts.\nEl fet de tenir un equip B a quarta catalana, en què beneficia al primer equip?\nEra molt important perquè hi havia molts nois del juvenil A i fins i tot del B que acabaven la seva etapa al futbol base, que tenen nivell, inclús algun d’ells està amb nosaltres fent la pretemporada (hi ha un cas concret, en Javi López que està amb opcions de quedar-se finalment amb nosaltres, si segueix amb la mateixa dinàmica) i se’ls havia de donar continuïtat. L’any passat vam estar a punt de fer-ho, al final no va poder ser perquè les circumstàncies no van acompanyar, però aquest any s’ha començat el projecte, hi ha bons jugadors. Crec que és un bon lloc per donar minuts a nois que no estan encara per jugar a primera catalana i que, sinó, marxaven a equips propers que estan a tercera o a quarta catalana i moltes vegades els perdies el contacte. Que estiguin a quarta catalana és circumstancial. Segurament, tard o d’hora, l’equip anirà pujant. Primer a tercera catalana, que jo crec que és a priori on hem d’estar i després a segona. Crec que és molt important que el filial arrenqui bé, més que no pas el primer equip que ja està consolidat. A tots ens fa il·lusió la tercera però estem consolidats. En canvi, el filial, ha d’estar el més amunt possible, els més ràpid possible.\nAquest segon equip comptarà amb joves valors o també tindrà jugadors ja consolidats que, en algun moment, puguin ajudar al primer equip?\nCom és el primer any, no hi ha tradició, és a dir, no puja un grup gros de jugadors. El que hi ha és un grup de 8-10 jugadors que acaben al futbol base, que tenen nivell i que el club considera que ha de fer l’esforç. Recuperem 3 ó 4 que havien estat al club, al juvenil A i que tenen nivell i que el club considera que és bo que tornin, per comptar amb ells pel futur. I després hi ha un gruix de jugadors que ha portat l’Eladi, l’entrenador, que confia en ells, que havien estat amb ell al Gimnàstic Manresa i que l’ajudaran a arropar a aquest xicots, ja que la quarta és una categoria difícil, el Manresa, per ser qui és, on vagi l’esperaran per guanyar-lo. És una categoria exigent , no per joc, sinó per tota la resta, i era bo que hi hagués gent amb experiència. No penso que s’hagi de ser radical amb l’edat dels jugadors, ni en el cas del meu equip ni en el cas del filial.\nLa temporada passada, una gran culpa de què al final l’equip no pugés va ser que es va fallar molt a casa, de quina manera creu que es pot aconseguir que el Congost sigui un fortí? (afició, joc, etc.)\nEl principal problema que tenia l’equip, que passava a la majoria d’equips de la categoria, és que jugava poc a casa. El Manresa és un equip de nivell, però venen, es tanquen al darrera, munten dues línies de quatre i a vegades de cinc, deixen un punta sol al capdamunt i van passant els minuts. Si ells aconsegueixen en aquell moment marcar o que el Manresa no marqui, ja tenen èxit. A l’equip, en alguns moments, li faltava aquell punt de calma per moure la pilota sense precipitar-se, no llançar-lo amunt, intentar portar el joc per les bandes, intentar centrar amb avantatge, intentar donar pausa al joc, no precipitar-se, perquè els partits són molt llargs i d’ocasions n’hi hauran i, al final, si tu tens la possessió, evites els contracops i tens tu la pilota, et canses molt menys, es cansen ells i al final ocasions n’hi hauran. Això és el que més ens preocupa, fer-nos forts aquí perquè, si l’any passat el Manresa hagués estat una mica més regular a casa, puja com a primer de carrer. Aquí és on hem de créixer si o si. El Manresa s’ho ha de prendre com una obligació. La gent va a veure allò que els motiva, que el diverteix, entreté i que li fa passar una bona estona. Ningú se’n va a les 12 del migdia a veure futbol si considera que no es fan les coses bé. Se’n va a veure el bàsquet, veu un partit per la tele o se’n va fer el vermut. Hem d’enganxar a tota aquella gent que li agrada el futbol, que ens vulgui venir a veure, que s’ho passi bé i que ens animi, perquè, tenint una molt bona afició, que no posa pressió a l’equip, a vegades són massa còmodes amb els rivals i amb els col·legiats, no apretem prou. Aquest caliu, a vegades es troba a faltar. Jo m’ho agafo com un repte, hem de ser els que els motivem a animar-nos, perquè quan vinguin aquí, s’ho passin bé.\nQuin objectiu es marca i quins objectius li han marcat des del club?\nEn José Luís el que ens va demanar és que l’equip creixés en identitat, en joc. Que fos un equip que, en la mesura que es pogués, portés la iniciativa del joc. Ell en cap moment ens ha parlat de pujar a tercera divisió, creu que això ho portarà el temps. Que es necessita temps, com el que va tenir en Dani Andreu, per aconseguir estar a dalt. El que passa és que, lògicament, tots som ambiciosos. Crec que tenim un bon equip, un equip jove i amb algun jugador ja contrastat, com Soler o Ricky, com Rebollo o Moha, que porta molt de temps al club i ho està fent molt bé. També hem incorporat un jugador del nivell de Cervantes, un jugador amb una experiència altíssima que ve de pujar amb el Gavà a segona B. Ell tenia moltes propostes i ha volgut venir aquí amb nosaltres. I després gent que estan en edat de madurar, com Muela, Solernou que ja estava aquí i com Bernat, que és un noi que hem incorporat de l’Igualada, Roger Peña, que ve del Manlleu. Són gent que tenen certa experiència tot i la joventut. Crec que tenim un equip que, si la sort ens acompanya i si anem tots a una, podem aspirar a estar a la part de dalt. Ara, tal com pinta a priori la cosa, amb un Horta i amb un Masnou i un Martinenc que han fet unes inversions tremendes, que han fitxat jugadors contrastadíssims, que l’any passat ja es van quedar a les portes; a priori el Masnou, que baixa de tercera i que, ja amb l’entrenador fitxa, que és Pandiani, ja et diu l’objectiu que tenen, ells són els grans favorits. Però jo soc ambiciós. Jo vull estar a dalt. Entenc que això és qüestió de treball, no és qüestió de dir-ho. Ho farem treballant i si acompanya la sort i ens respecten les lesions i en els moments claus tenim aquella mica de fortuna que no va tenir l’equip l’any passat,. No és una exigència pujar, que passi el que hagi de passar però que treballem bé i que l’equip vagi creixent en el joc.\ntags: Entrenador Futbol Primer Equip\nImatges dels diferents equips de natació del CN Minorisa 2015-2016


Ritmes | lafontdebiscarri\n« Relectura de vacança: el temps, la gent i el paisatge\nAbril 17, 2012 per marietadelafont\nHi ha coses que contribueixen a fer agradable la vida de les persones: que a Guissona hi hagi una sala com el Teatre de Ca l’Eril n’és una. Dissabte hi actuava el Paul Fuster i dir que vaig xalar és poc i previsible. Eren quarts de dues quan vam sortir i a pocs metres, a l’església, celebraven la Pasqua ortodoxa… .\nNo tinc cap intenció de fer una “pseudo-crítica” musical, que l’única cosa que en sabia, jo, d’aquest xicot de “mirada opiàcia”(sic.) i que parla català amb accent “yankee” era que el seu pare és un reconegut cardiòleg, el que no és saber-ne gran cosa –i més encara tractant-se d’un músic. Es tractava, a priori, d’una mixtura curiosa d’arrels cardonines i d’aquella Nova York per la qual sempre bavejo, però que jo (ai, las!) només he vist de turista (el que tampoc és veure gran cosa).\nSerà potser perquè el millor que és pot esperar, doncs, és no esperar tampoc “gran cosa”, que llavors la vida va i et sorprèn de tant en tant, com en una nit d’abril al casal guissonenc dels Erill –egrègia arquitectura del segle XVII- en una sala de ball centenària, desempolsada i reinventada pel “petit” de la casa; aquell noi de veueta prima que sembla cantar-li a les sargantanes i als grills de l’estiu a la Segarra.\nI així fou com els sons perpetrats per mans de soldador en guitarres de ferralla se’m van clavar a l’ànima –i no estic sent pas exagerada-, potser perquè també sóc molt susceptible d’enamorar-me de determinada música popular, que a mi em sembli que recull l’esperit de qualsevol riba del Mississipi -i que a més, en aquest cas, estava cantada en català. Però no era d’això que volia parlar, no. No pas de ritmes musicals, sinó de ritmes més aviat “vitals”. Hi pensava en els llargs interludis entre afinació i afinació, en els “ritmes” que sovint ens imposem en una època dominada per la “tirania del moment i de la pressa”. Algú (sembla que un tal Thomas Hylland Eriksen, per ser més exactes i pedants) advertia de les escruixidores conseqüències de la pressa: “tant el passat com el futur entesos com a categories mentals es troben amenaçats per la tirania del moment. Fins i tot l’”aquí” i “l’ara” estan amenaçats, perquè el moment següent arriba tan de pressa que resultat difícil viure en el present” (la cita és de Jordi Llovet).\nPaul Fuster jugava amb la percepció del temps i anava al “seu”, de ritme, mentre desgranava els temes de “Repte”. Parlava del fet de “desimportanciar” (treure “importància” al que és “important”), perquè el seu català lliure –el de la “Santa Collons”- li permet també “crear” paraules. Em va fer somriure la referència a la “confirmació”: catòlic sagrament que contrasta amb la paradoxa de la impossibilitat de “confirmar” res en la vida real, perquè no podem saber què farem ni si serem vius d’ací a dos dies… . Potser no és filosofia de gran alçada i no descobrim la sopa d’all, ara que tothom parla de la “liquid life“, però em va fer bé compartir-la aquella nit. Ritmes i reptes.\nPerquè fins i tot coses com escriure aquest bloc m’hi fan pensar, en això dels ritmes: no hauria d’estar (ara mateix) escrivint un article d’art o arquitectura per a una revista “indexada”? No m’hauria d’estar preparant la classe aquella? No hauria d’estar omplint l’aplicació informàtica del currículum per enviar a l’ANECA (Agencia Nacional de Evaluación dela Calidad y Acreditación)? I no hauria d’acabar d’omplir la de l’AQU (Agència per la Qualitat Universitària)? No hauria d’estar fent coses més “importants”?\n“Tant pis!”, com diuen a França… Perquè el cert és que en aquest precís moment m’és ben igual, tot això (és més: se’m refot!). Que avui vull el mateix que el “guardià” de Salinger, que qui segueix la carretera de Kerouac. I em deixo anar per les avingudes del “Manhattan líquid” que glossava Llibert Ferri, pel Brookyn de Paul Auster i pel Harlem de les noies com la “Precious” de la pel·lícula o la “gorda negra i sense orgull” del famós article censurat a l’Anna Grau. El cel i l’infern. Tot arreu i enlloc. I poden ser quatre, les vides, en una sola estona, sense que per això ens haguem d’aixecar, necessàriament, “ben d’hora, ben d’hora”… .\na Abril 18, 2012 a 4:35 pm | Resposta joamo\na Abril 23, 2012 a 8:59 pm | Resposta Marc\nSí, magnífic akest barbut!\nSuposo que que ja coneixeu aquests altres:\na Abril 24, 2012 a 3:46 pm | Resposta marietadelafont\nDéu n’hi do! No el coneixia, no. Però m’agrada això de les “Water tapes”…